**Д О К Л А Д**

**ОТ**

**ИНЖ.ДЕСИСЛАВА ТОДОРОВА – КМЕТ НА ОБЩИНА БОРОВАН**

**Относно:** Обществено обсъждане на Проект на Наредба за условията и реда за записване, отписване и преместване на деца в детските градини на територията на Община Борован

**1.       Причини, които налагат приемането на Наредбата.**

Влизането в сила от 1 август 2016 г. на Закона за предучилищното и училищното образование налага приемането на Наредба за условията и реда за записване, отписване и преместване на деца в детските градини на територията на Община  Борован Съгласно чл.59, ал.1 от ЗПУО, условията и редът за записване, отписване и преместване в общинските детски градини се определят с наредба на общинския съвет, а за държавните детски градини - с акт на съответния финансиращ орган.

**2.** **Цели, които се поставят.**

 С приемането на Наредбата ще се постигнат следните цели:

- изпълнение от местната власт на разпоредбата на чл. 59, ал. 1 от Закона за предучилищното и училищното образование;

- възможност за публичен контрол от страна на родителите върху дейността на детските градини по отношение на реда за записване, отписване и преместване на деца в детските градини в Общината;

-  реализиране на общинската политика по обхващането на всички подлежащи на задължително предучилищно образование чрез предоставяне на различни форми на организация – целодневна, полудневна, самостоятелна, почасова.

**3.      Очакваните резултати от прилагането, включително финансовите, ако има такива.**

С прилагането на цитираната Наредба ще се постигнат следните резултати:

- ясно разписани правила и критерии за прием на децата в детските заведения на територията в Община  Борован;

-  добър финансов контрол при събиране на определените такси за ползване на детските градини.

**5.       Анализ за съответствие с правото на Европейския съюз.**

Тенденциите в местното самоуправление и местната администрация са най-концентрирано изразени в Европейската Харта за местното самоуправление и в Европейската Харта за регионално развитие. Те подчертават необходимостта от отчитането в правните актове на всички особености на местните структури с оглед на задоволяването на потребностите на населението по места чрез ефективно местно самоуправление. Предложеният Правилник е изготвен в съответствие с Европейската харта за местно самоуправление, Конституцията на Република България, Закона за местното самоуправление и местната администрация, както и ЗПУО.

На основание чл. 26, ал. 2 от Закон за нормативните актове, във връзка с чл. 77 от АПК заинтересованите лица могат в 14-дневен срок от публикуване на настоящия проект на интернет-страницата на Община  Борован да направят предложения и да изразят становища по проекта.

**КМЕТ НА ОБЩИНА БОРОВАН…………………………………….**

**ИНЖ.ДЕСИСЛАВА ТОДОРОВА**